**Viktor Leonardo Kuesta** (ispancha: *Víctor Leandro Cuesta*) 1988-yil 19-noyabrda tugʻilgan. Argentinalik futbolchi, „Botafogo" va Argentina terma jamoasi himoyachisi hisoblanadi. 2016-yilda Rio-de-Janeyroda boʻlib oʻtgan Olimpiya oʻyinlari ishtirokchisi.

Jamoalardagi faoliyati
----------------------

Kuesta Sarandi shahridan „Arsenal" klubining futbol akademiyasi bitiruvchisi. 2010-yilda oʻyin amaliyotiga ega boʻlish uchun u „Defensa" va „Justicia" klublariga ijaraga oʻtdi. 31-yanvar kuni „Tiro Federal"ga qarshi oʻyinda Viktor Argentina Primera B ligasida debyut qildi. 10-aprel kuni „Atletiko Rafaela"ga qarshi bahsda Kuesta yangi jamoasi safidagi ilk golini urdi. 2011-yilning yozida u „Arsenal"ga qaytdi. 30-oktabr kuni „Independiente"ga qarshi oʻyinda Vkitor Argentina Primer ligasida debyut qildi. 2012-yilda u klubga Argentina chempionatida gʻalaba qozonishiga yordam berdi. 2013-yil 18-mart kuni „San-Martin San-Xuan"ga qarshi kechgan duelda Kuesta „Arsenal" safidagi ilk golini urdi. Oʻsha yilning yozida u „Xurakan"ga ijaraga oʻtdi. 6-avgust kuni „Krusero del Norte"ga qarshi oʻyinda Viktor yangi klubida debyut qildi. 2014-yilning 23-martida „Patronato"ga qarshi kechgan duelda u „Xurakan" uchun birinchi golini urdi. Kuesta jamoaga Argentina kubogini yutishda yordam berdi.

2014-yil qishda Viktor „Independiente" klubiga koʻchib oʻtdi. Transfer summasi 400 ming yevroni tashkil qildi. 17-avgust kuni „Estudiantes"ga qarshi oʻyinda u yangi jamoada debyut qildi. 18-noyabr kuni „Lanus"ga qarshi duelda Kuesta „Independiente" uchun birinchi golini urdi.

2017-yil boshida u A Seriyaga qaytish vazifasi qoʻyilgan Braziliya „Internasional" jamoasiga oʻtdi.

Xalqaro faoliyati
-----------------

2016-yilning 28-may kuni Kuestra Argentina terma jamoasida Gondurasga qarshi o‘rtoqlik o‘yinida debyut qildi. Oʻsha yilning yozida Viktor AQShda oʻtkazilgan Amerika kubogining kumush medali sohibiga aylandi. Turnirda u Boliviya va AQSh jamoalariga qarshi oʻyinlarda maydonga tushdi. Boliviyaliklarga qarshi kechgan duelda esa terma jamoadagi ilk golini urdi.

2016-yil yozida Viktor Argentina olimpiya terma jamoasi tarkibida Rio-de-Janeyrodagi Olimpiya oʻyinlarida ishtirok etdi. Turnirda u Portugaliya va Jazoir jamoalariga qarshi oʻyinlarda maydonga tushdi.

### Argentina termasidagi gollari

| № | sana | Stadion | Raqib | Natija | Musobaqa |
| --- | --- | --- | --- | --- | --- |
| 1. | 2016-yil 15-iyun | Century Link Field, Sietl, AQSh | Boliviya Boliviya | **3** :0 | Amerika kubogi 2016 |

Manbalar
--------

1. ↑  „Тиро Федераль VS. Дефенса и Хустисия 2:0" (en). soccerway.com (2010—01—31). Qaraldi: 25-may 2016-yil.
2. ↑  „Дефенса и Хустисия VS. Атлетико Рафаэла 3:1" (en). soccerway.com (2010—04—10). Qaraldi: 25-may 2016-yil.
3. ↑  „Индепендьенте VS. Арсенал Саранди 0:0" (en). soccerway.com (2011—10—30). Qaraldi: 25-may 2016-yil.
4. ↑  „Арсенал Саранди VS. Сан-Мартин Сан-Хуан 3:2" (en). soccerway.com (2013—03—18). Qaraldi: 25-may 2016-yil.
5. ↑  „Крусеро-дель-Норте VS. Уракан 1:0" (en). soccerway.com (2013—08—06). Qaraldi: 25-may 2016-yil.
6. ↑  „Уракан VS. Патронато 3:0" (en). soccerway.com (2014—03—23). Qaraldi: 25-may 2016-yil.
7. ↑  „Эстудиантес VS. Индепендьенте 1:0" (en). soccerway.com (2014—08—17). Qaraldi: 25-may 2016-yil.
8. ↑  „Индепендьенте VS. Ланус 4:1" (en). soccerway.com (2014—11—18). Qaraldi: 25-may 2016-yil.
9. ↑  „Аргентина VS. Гондурас 1:0" (en). soccerway.com (2016—05—28). Qaraldi: 15-iyun 2016-yil.
10. ↑  „Аргентина VS. Боливия 3:0" (en). soccerway.com (2016—06—15). Qaraldi: 28-iyun 2016-yil.
11. ↑  „США VS. Аргентина 0:4" (en). soccerway.com (2016—06—22). Qaraldi: 28-iyun 2016-yil.
12. ↑  „Португалия (до 23) VS. Аргентина (до 23) 2:0" (ru).  soccerway.com (4-avgust 2016-yil). 13-avgust 2016-yilda asl nusxadan arxivlandi. Qaraldi: 17-oktabr 2016-yil.
13. ↑  „Аргентина (до 23) VS. Алжир (до 23) 2:1" (ru).  soccerway.com (7-avgust 2016-yil). 19-oktabr 2016-yilda asl nusxadan arxivlandi. Qaraldi: 17-oktabr 2016-yil.